| ***Lilija amžinai*** |
| --- |
|  |
|  |
| Pavadinimas | Lilya 4-ever |
| Kilmės šalis | Švedija, Danija |
| Režisierius | Lukas Moodysson |
| Prodiuseris (-iai) | Lars Jönsson |
| Scenaristas (-ai) | Lukas Moodysson |
| Kompozitorius | Nathan Larson |
| Vaidina | Oksana AkinšinaArtiomas BogučarskisLiubova AgapovaLilija Šinkariova |
| Metai | 2002 |
| Žanras | Kriminalinė drama |
| Trukmė | 109 min. |
| Kalba | rusų, švedų, anglų, lenkų |
| Biudžetas | 30 mln. SEK(4,6 mln. JAV dol.) |
| **IMDb įrašas** |

Paldiskio miestelis Estijoje, kur buvo filmuojama didžioji dalis filmo
**Lilija amžinai** (angl. *Lilya 4-ever*) – 2002 m. Švedijos ir Danijos kriminalinė drama. Režisierius Lukas Moodysson. Filmas sukurtas remiantis realia mergaitės iš Lietuvos Danguolės Rasalaitės istorija. Juo siekiama perteikti prekybos žmonėmis ir seksualinės vergovės aukų gyvenimą.

Pagrindinį vaidmenį filme atlieka rusų aktorė Oksana Akinšina. Didžioji dalis filmo buvo filmuojama Estijos Paldiskio miestelyje bei Švedijoje.

Filmas per pusmetį parodytas daugelyje Europos šalių, JAV ir Australijoje ir sulaukė didžiulio susidomėjimo. Filmo premjera įvyko Stokholme 2002 m. rugpjūčio 23 d. Per pusę metų filmas buvo parodytas visose Skandinavijos šalyse, kur jį ypatingai gerai sutiko tiek kritikai, tiek ir žiūrovai.

Siužetas
--------

DĖMESIO: *toliau atskleidžiamos kūrinio detalės*

Merginai 16 metų, tai gan sunkus gyvenimo periodas, ji nori kuo toliau išvažiuoti iš šalies, tad susiruošia keliauti į Ameriką. Bet motina, kuri susipažįsta su amerikiečiu, atsisako pasiimti dukrą su savimi.

Lilija pasilieka viena. Po motinos išvykimo, Lilijos teta apgyvendina merginą senuose, prišnerkštuose kambariuose, o pati pasilieka gyventi naujame Lilijos motinos bute. Pinigai pasibaigia, už skolas atjungia elektrą, geriausia draugė pasakoja aplinkiniams apie Liliją įvairiausias šlykštynes. Merginos perspektyva nekokia – anksčiau ar vėliau ji atsidurs gatvėje ir bus priversta prekiauti savo kūnu. Ir štai vieną kartą Lilija susitinka Andrejų. Jis atvažiavo iš Švedijos paatostogauti ir ketina kartu su savimi išsivežti Liliją.

Jai lemta būti dar kartą išduotai – mergaitė verčiama dirbti prostitute. Kai Lilijai pavyksta pabėgti nuo sutenerio, ji bijo kreiptis į policiją. Mergina pasirenka mirtį.

Aktoriai
--------

* Oksana Akinšina – *Lilija*
* Artiomas Bogučarskis – *Volodia*
* Liubova Agapova – *Lilijos motina*
* Lilija Šinkariova – *teta Ana*
* Elina Benenson – *Nataša*
* Pavelas Ponomariovas – *Andrejus*
* Tomasz Neuman – *Vitekas*
* Anastasija Bedredinova – *kaimynė*
* Tõnu Kark – *Sergejus*
* Nikolai Bentsler – *Natašos vaikinas*

Įvertinimas ir apdovanojimai
----------------------------

2003 m. Švedijoje filmas tapo šalies kino apdovanojimų nominantu – iš galimų šešių nominacijų filmas gavo penkias. Švedija taip pat šiuo filmu pretendavo į geriausio užsienio filmo kategoriją 75-iuosiuose Oskarų apdovanojimuose. JAV kino akademijos svarstymai, ar filmas tinkamas kandidatuoti, kai pagrindinė filmo kalba nėra švedų, sukėlė nesutarimų. Galiausiai filmui buvo leista kandidatuoti, tačiau jis nominuotas nebuvo. „Lilija amžinai" taip pat buvo nominuotas Europos kino apdovanojimų geriausio filmo ir geriausios aktorės kategorijose.

Nuorodos
--------

* Lietuvaitė Švedijoje tapo kultine asmenybe;
* Filmo Lilija amžinai aprašymas www.imdb.com (ang.).

Šaltiniai
---------

1. ↑  Christina Larsson (2002-12-28). „Lilja hade kastats ut". *Aftonbladet*. Nuoroda tikrinta 2013-07-10.
2. ↑  Peter Björneblad (2000-03-23). „Hon tvingades bli prostituerad – tog livet av sig" (švedų). Aftonbladet. Suarchyvuota iš originalo 2012-09-15. Nuoroda tikrinta 2012-03-18.
3. ↑  Steve James. A moving portrayal of the tragedy suffered by young Russians // World Socialist Web Site, 2003-05-14.
4. ↑  Lietuvaitė Švedijoje tapo kultine asmenybe
5. ↑  Lietuvaitė Švedijoje tapo kultine asmenybe
6. ↑  Staff (2002-10-29). „Lilja 4-Ever approved as Swedish Oscar bid". *The Guardian*. Nuoroda tikrinta 2009-11-30.
7. ↑  O'Hagan, Sean (2003-04-13). „Lukas Moodysson: The most hated man in Sweden". *the Guardian* (anglų). Nuoroda tikrinta 2018-03-01.
8. ↑  „The Top 10 Most Depressing Films (I've Ever Seen) - The Moviejerk". *The Moviejerk* (amerikiečių anglų). 2014-04-20. Suarchyvuotas originalas 2018-03-02. Nuoroda tikrinta 2018-03-01.
9. ↑  „Lilya 4-ever, Lukas Moodysson (2002)". *Joel Brouwer* (amerikiečių anglų). 2006-06-20. Suarchyvuotas originalas 2018-03-02. Nuoroda tikrinta 2018-03-01.
10. ↑  French, Phillip (2003-04-27). „Review: Lilya 4-ever". *the Guardian* (anglų). Nuoroda tikrinta 2018-03-01.